Chrysler Building

Chrysler Building er en skyskraper i New York. Den 319 meter høye bygningen sto ferdig i 1930 og var verdens høyeste bygning i nesten ett år, inntil Empire State Building noen kvartaler lenger vest på Manhattan sto ferdig i 1931. Chrysler Building ble designet av William van Alen for den amerikanske bilprodusenten Chrysler. Bygningen er et av de fremste eksemplene på art deco-stilen og blir av mange sett på som New Yorks vakreste bygning. Med sin karakteristiske skinnende topp i rustfritt stål er Chrysler-bygningen også et av byens mest dominerende landemerker. Utformingen av den dekorative toppdelen var for øvrig inspirert av hjulkapslene på 1920-tallets Chrysler-modeller. Til forskjell fra Empire State Building er Chrysler-bygningen ikke åpen for publikum. Referanser Se også Art deco Liste over skyskrapere Eksterne lenker (en) Chrysler Building – kategori av bilder, video eller lyd på Commons (en) Chrysler Building – galleri av bilder, video eller lyd på Commons Greatbuildings.com Chrysler-bygningens historie Arkivert 28. desember 2008 hos Wayback Machine. - på CBS Forum Structurae: Chrysler Building Bilder av Chrysler Building